کوئٹہ : پاکستان کوسٹ گارڈ نا کارندہ غاک بلوچستان نا علاقہ کپکپار آن 136ملین ڈالر نا منشیات دوئی کریر‘ حوال نا رد اٹ تدوک آدے پاکستان کوسٹ گارڈ ناکارندہ غاک اودیم حوال رسینگ آ کپکپار نا علاقہ ٹی آپریشن نا وخت آ اسہ اُرا سیان 5166کلو گرام چرس، کرسٹل آئس274کلو گرام ہیرون 53کلو گرام دوئی کریر‘ ولے کس اس دزگیر مننگ کتو‘ دوئی کروک منشیات نا جہانی مارکیٹ اٹ نہاد 136 ملین ڈالر ءِ‘ یات سلے کہ تدوک آ ہفتہ ہم وندر نا علاقہ غان بڑزکو کوالٹی نا کرسٹل و ہیرون دوئی کننگاسس‘ مستی کارروائی کوسٹ گارڈ کننگ اٹی ءِ۔
(آن لائن)
